Source: http://www.sportclasic.ro/ro/LNBM-Steaua-se-impune-sub-Feleac/
Timestamp: 2019-05-26 08:18:45+00:00

Document:
LNBM: Steaua se impune sub Feleac - Sport Clasic
Etapa a treia a Ligii Naționale de baschet masculin are drept cap de afiș partida de la Cluj dintre ”U” Banca Transilvania și Steaua București. În Polivalenta de sub Feleac roș-albaștrii au scăpat de gustul amar al înfrângerii din primul meci al FIBA Europe Cup cu un succes de moral în fața unei echipe care parcă a luat prea ușor partida din această seară.
Lipsa de concentrare a elevilor lui Mihai Silvășan, subliniată de randamentul aruncărilor la coș din teren, 39% adică 25 din 63, a fost penalizată de ambiția steliștilor care au avut în Zarko Duric cel mai bun jucător cu 21 de puncte înscrise și 8 recuterări. Extrema sârbă a transformat 4 dintre cele 6 aruncări de 3 puncte și l-a depășit pe compatriotul său din tabăra gazdelor Aleksandar Rasic, care a convertit în puncte doar 3 aruncări dintre cele 7 executate din afara semicercului. Steaua s-a impus practic în ultimele 5 minute atunci când de la 58:58 elevii lui Saša Ocokoljić s-au distanțat la +6 cu 11 secunde înainte de final, 65:71, coșul lui Washburn din ultima secundă nemaiputând schimba nimic.
Așadar, echipa încropită în ultimul moment a Stelei pornește foarte bine în campionat cu victorii asupra campioanei CSM CSU Oradea și a echipei clujene și urmează ca etapa viitoare să primească vizita celor de la BCM U FC Argeș.
Piteștenii au obținut la rândul lor o victorie frumoasă în această seară contra timișorenilor, una în care au revenit de la -14, 21:35, pentru a face un sfert 3 de excepție cu 31 de puncte înscrise. Vladan Vukosavljevic a fost jucătorul meciului cu 30 de puncte și 11 recuperări, dar nu a fost de ajuns pentru echipa sa să își apropie victoria. Pentru piteșteni Mladen Jeremic a adus 26 de puncte, iar Ivan Siriscevic 20.
În grupa valorică C, cu experimentații Martinic, Santa și Kalve în teren, CSM Târgu Mureș a surclasat aplombul tinereții celor de la Agronomia București și s-a impus în Capitală la o diferență consistentă de 27 de puncte.
Iată programul și rezultatele înregistrate în etapa a 3-a:
BCM U FC Argeș Pitești - SCM Timișoara 96:91 (16:25, 22:21, 31:23, 27:22)
”U” BT Cluj-Napoca - Steaua București 67:71 (19:21, 17:17, 17:11, 14:22)
CSM CSU Oradea - Dinamo Știința București
CSM 2007 Focșani - CS Universitatea Cluj 84:50 (22:8, 26:11, 18:18, 18:13)
CS Agronomia București - CSM Târgu Mureș 49:76 (14:21, 16:19, 8:22, 11:14)
ACS Târgu Jiu - CN Aurel Vlaicu
CSM VSKC Miercurea Ciuc - Rapid București
CSM Sighetu Marmației - CSM Pheonix CSU Galați

References: CSM 
 CSM 

CSM 

CSM 
 CSM 

CSM 

CSM 
 CSM